شه‌فه‌ق نيوز/ وه‌ڕيه‌وبه‌رايه‌تى ته‌ندروستى پاريزگاى هه‌ڵه‌بجه‌ له‌ هه‌رێم كوردستان، ئاشكراى داخستن سه‌رجه‌م سه‌رتاشخانه‌يل و ئاراشگايه‌يل جوانكارى له‌ گشت ناوچه‌يل پاريزگاگه‌ كرد له‌وه‌ر ريگرى له‌ بڵاوبوينه‌وه‌ى ڤايرۆس كۆرۆنا.
ته‌ندروستى هه‌ڵه‌بجه‌ له‌ لاپه‌ڕه‌ى تايبه‌ت خوه‌ى له‌ فه‌يسبوك بڵاوكرياگيگ ك شه‌فه‌ق نيوز ئاگادار بوێ بڵاو كردگه‌و وتگه‌: له‌وه‌ر ريگرى له‌ ڤايرۆس كۆرۆنا بڕيار درياگه‌ سه‌رتاشخانه‌يل و ئاراشگايه‌يل جوانكارى له‌گشت ناوچه‌يل پاريزگاگه‌ داخريه‌ن.
ته‌ندروستى هه‌ڵه‌بجه‌ هه‌ميش وت: ئاگادار گشت خاوه‌ن دوكانه‌يل سه‌رتاشخانه‌ و ئاراشگايه‌يل جوانكارى كرياگه‌ دوكانه‌يليان دابخه‌ن له‌وه‌ر سه‌ڵامه‌تى و مقه‌يه‌تيكردن له‌ ته‌ندروستى هاووڵاتيه‌يل و باس له‌وه‌يش كرد برياره‌گه‌ وه‌رده‌وامه‌ تا وه‌ختيگ ناديار.
